OpenLLM-France/wikimedia huggingface dataset:
# Pseudocheilinus octotaenia

Pseudocheilinus octotaenia és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 14 cm de longitud total.

## Distribució geogràfica

Es troba des de l'Àfrica oriental fins a les Illes Hawaii.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., 1999. Revision of the Indo-Pacific labrid fishes of the genus Pseudocheilinus, with descriptions of three new species. Indo-Pacific Fishes (28):34 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Puig de les Morreres

El Puig de les Morreres és una muntanya de 2.212 metres que es troba als municipis de Guixers i de la Coma i la Pedra a la comarca del Solsonès. És el punt més elevat de la serra de Querol, serra que forma part del massís del Port del Comte.
Al cim s'hi pot trobar un vèrtex geodèsic (referència 274089001).
Aquest cim esta inclòs al llistat dels 100 cims de la FEEC. S'hi accedeix des del Coll de Jou.

## Referències

* ↑ Aquest topònim figura al Nomenclàtor oficial de toponímia major de Catalunya Arxivat 2009-08-16 a Wayback Machine.
* 1 2 Vall de Lord : Port del Comte : Serra del Verd, Serra de Busa. [Granollers]: Editorial Alpina, 2015. ISBN 978-84-8090-573-2.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Puig de les Pedrisses

El Puig de les Pedrisses (anomenat així a l'Alt Empordà) o Pic de les Salines (nom que rep al Vallespir) és una muntanya de 1.330,6 metres situada entre els municipis de Maçanet de Cabrenys (Alt Empordà) i les comunes de Ceret i Morellàs i les Illes (Vallespir). Tanmateix, el cim de la muntanya només és compartit entre Maçanet de Cabrenys i Ceret.
Està situat a l'extrem sud-est del terme ceretà, al sud-oest del de Morellàs i les Illes, a l'antic terme comunal de les Illes i al nord-est del de Maçanet de Cabrenys. En el seu vessant nord hi ha la Cova dels Trabucaires.
Al cim hi ha un vèrtex geodèsic (referència 303076002).
El Puig de les Pedrisses és un dels passos obligats per a rutes excursionistes a peu o amb bicicleta de muntanya d'aquest sector dels Pirineus.
Les emissores de ràdio sud-catalanes que se sintonitzen al Rosselló emeten des d'antenes situades a dalt del pic.

## Referències

* ↑ «puig de les Pedrisses | enciclopedia.cat». [Consulta: 22 febrer 2023].
* ↑ El Puig de les Pedrisses, o Pic de les Salines, en els ortofotomapes de l'IGN
* ↑ Ruta ciclista de wikiloc
* ↑ «Ràdio Flaixbac calma els oients de Catalunya Nord i assegura que no desapareixerà». [Consulta: 22 febrer 2023].
# Ramon Vivot

Ramon Vivot, (Mallorca, s. xv), cavaller mallorquí que va concórrer al certamen poètic convocat per Ferrando Dieç a València el 1486, amb el poema Havent de parlar jo de vostr’altesa. En el mateix concurs hi concorregueren els mallorquins Arnau de Cors i Jaume d'Olesa.

## Bibliografia

* de Riquer, Martí; Comas, Antoni; Molas, Joaquim. Història de la literatura catalana, tom 4, pàg. 239. Barcelona: Ariel, S.A., 1985. ISBN 84-344-7600-2.

## Enllaços externs

* Havent de parlar jo de vostr’altesa a RIALC
# Ramon Vinyes

Ramon Vinyes és el nom dels següents personatges:
* Ramon Vinyes i Cluet (Berga, 1882 – Barcelona, 1952), escriptor d'obres de teatre modernistes i contes
* Ramon Vinyes (escultor)
* Ramon Vinyes Vinyes (La Vilella Alta 1870 - Reus 1960) Pintor
# Ramón Castro Ruz

Ramón Eusebio Castro Ruz (Birán, 14 d'octubre de 1924 - l'Havana, 23 de febrer de 2016) va ser el germà major de Fidel i Raúl Castro, el primer dels fills d'Ángel Castro Argiz i Lina Ruz González. Era sobrenomenat Mongo Castro.
Ramón Castro va estudiar enginyeria agropecuària a la Universitat de l'Havana, i més tard va tornar a la granja familiar per administrar-la. L'any 1953 va estar empresonat per la dictadura de Fulgencio Batista. Després de ser alliberat, mentre Fidel i Raúl combatien a les muntanyes dirigint a la insurrecció del M-26-7, Ramón cuidava dels seus longeus pares i s'ocupava de les collites. Segons la biografia de Fidel Castro escrita per Jules Dubois el 1959, Ramón Castro va organitzar una cadena de rebels des de les ciutats a les muntanyes per aconseguir armes, municions, medicaments, subministraments i homes per ajudar els seus germans.
Malgrat no ser massa conegut a nivell internacional, va ser un dels membres fundadors del Partit Comunista de Cuba i va ser diputat de l'Assemblea Nacional.
En un temps en què la gasolina era difícil d'aconseguir, segons Dubois, els coneixements d'agricultura i enginyeria de Ramón li van permetre produir un combustible alcohòlic a força de sucre de canya i oli de ricino. Es deia que, jugant amb l'entrada d'aire en el carburador i tancant el estárter, va poder aconseguir que els vehicles revolucionaris funcionessin.
Va treballar com a assessor dels ministeris cubans d'Agricultura i del Sucre i per a altres tres ministeris. Va ser el màxim responsable de la política ramadera del Govern de Cuba, període en el qual va engegar un pla de desenvolupament lleter. Va ser director del Pla Especial Genètic de les Valls de Picada i va treballar en l'increment del desenvolupament ramader de la província de l'Havana.
Estava casat amb Aurora Castillo Valdivia, amb qui va tenir cinc fills. Abans de morir residia prop de l'Havana, en una finca on es dedicava a l'agricultura.

## Referències

* ↑ «Falleció el compañero Ramón Castro Ruz». Granma, 23-02-2016. [Consulta: 23 febrer 2016].
* ↑ «Cuba: muere Ramón Castro, el hermano mayor de Fidel y Raúl Castro - BBC Mundo». BBC Mundo. [Consulta: 24 febrer 2016].

## Enllaços externs

* Braga, Michael. «The other Castro brother». The Herald Tribune. Arxivat de l'original el 2017-07-07. [Consulta: 2006].
* Página personal de Fidel Castro. «Ramón Castro Ruz». Arxivat de l'original el 29 d'abril de 2008. [Consulta: 2006].
# Rebecca Twigg

Rebecca Twigg (Honolulu, Hawaii, 26 de març de 1963) és una ciclista nord-americana que va combinar el ciclisme en ruta i la pista on era especialista en Persecució.
En ruta, el seu major èxit fou la medalla d'argent als Jocs Olímpics de Los Angeles en la modalitat de ruta.
En pista, també va aconseguir una medalla olímpica. En aquest cas a la prova de Persecució dels Jocs de Barcelona. També va obtenir sis Campionats de món en aquesta mateixa especialitat, i setze campionats nacionals.

## Palmarès en ruta

* 1982
** Campiona dels Estats Units en contrarellotge
* 1983
** Campiona dels Estats Units en ruta
** 1a al Coors Classic
* 1984
** Medalla d'argent als Jocs Olímpics de Los Angeles en Ruta
** 1a a la Women's Challenge
** Vencedora de 2 etapes a la Volta a Texas
* 1985
** 1a a la Women's Challenge
** Vencedora d'una etapa a la Volta a Texas
* 1986
** 1a a la Women's Challenge i vencedora de 4 etapes
** 1a a la Volta a Texas i vencedora d'una etapa
* 1987
** Campiona en cursa dels Jocs Panamericans
** Vencedora d'una etapa al Coors Classic
** Vencedora d'una etapa a la Women's Challenge
* 1993
** Campiona dels Estats Units en contrarellotge
** Campiona dels Estats Units en critèrium
** Vencedora de 2 etapes a la Women's Challenge
** 1a a la Longsjo Classic i vencedora d'una etapa
** Vencedora de 2 etapes a la Killington Stage Race
* 1994
** Campiona dels Estats Units en contrarellotge
** Vencedora d'una etapa al Tour de Toona
* 1997
** Vencedora d'una etapa al Tour de Toona

## Palmarès en pista

* 1982
** Campiona del món en persecució individual
* 1984
** Campiona del món en persecució individual
* 1985
** Campiona del món en persecució individual
* 1987
** Campiona del món en persecució individual
** Campiona en persecució dels Jocs Panamericans
* 1992
** Medalla de bronze als Jocs Olímpics de Barcelona en Persecució individual
* 1993
** Campiona del món en persecució individual
* 1995
** Campiona del món en persecució individual

## Enllaços externs

* Fitxa a sitiodeciclismo.net
* Fitxa a cyclebase.nl
# Quint Ogulni

Quint Ogulni (en llatí: Quintus Ogulnius) va ser un magistrat romà. Formava part de la gens Ogúlnia, una família romana d'origen plebeu.
Va ser tribú de la plebs l'any 300 aC i juntament amb el seu germà Gneu Ogulni va proposar la llei Ogúlnia, per la qual el nombre de pontífexs s'incrementava de 4 a 8 i el d'àugurs de 4 a 9. per la mateixa llei, 4 dels pontífexs i 5 dels àugurs havien de ser plebeus. Per damunt dels 8 pontífexs es creu que hi havia el pontífex màxim, que normalment no s'inclou en el nombre de pontífex, i que va ser d'origen patrici fins a l'any 254 aC quan el plebeu Tiberi Coruncani va assolir el càrrec per primer cop.
Quint Ogulni va ser edil curul l'any 296 aC, altre cop amb el seu germà i van perseguir diverses persones acusades de violar les lleis de la usura. Amb les multes van fer alguns treballs públics. L'any 294 aC va ser enviat al front d'una ambaixada a Epidaure, per portar a Roma una estàtua d'Esculapi que se suposava podia ajudar a combatre una plaga que afectava a la ciutat de Roma des de feia dos anys. La llegenda diu que quan va arribar a Epidaure, Esculapi, en forma de serp gegant, va sortir del temple i es va instal·lar a la llitera d'Ogulni.
L'any 273 aC va ser un dels tres ambaixadors que el senat va enviar davant de Ptolemeu II Filadelf, que buscava l'amistat dels romans després de la victòria d'aquestos sobre Pirros de l'Epir. Els tres ambaixadors van ser rebuts amb tots els honors a la cort egípcia i van ser omplerts de regals que es van veure obligats a acceptar. Els obsequis que van rebre els van dipositar a l'erari públic romà però el senat va decidir que se'ls havien de quedar.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 20.

## Bibliografia

* She-Wolf: The Story of a Roman Icon. Per Cristina Mazzoni
# R de l'Àguila

R de l'Àguila (R Aquilae) és una estrella variable de la constel·lació de l'Àguila. Es troba a uns 780 anys llum del Sol, del qual s'allunya a una velocitat radial de 35 km/s.

## Referències

* ↑ «Revised catalog of spectra of Mira variables of types Me and Se». The Astrophysical Journal Supplement Series, 01-11-1974, pàg. 271–307. DOI: 10.1086/190318.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.
# R de la Popa

R de la Popa (R Puppis) és un estel variable en la constel·lació de Puppis, la popa de l'Argo Navis. De magnitud aparent mitjana +6,61, és un estel llunyà que es troba a una incerta distància de 4800 parsecs (15.600 anys llum). Igual que V384 Puppis —visualment a 2,5 minuts d'arc—, forma part del cúmul obert NGC 2439 i és el seu estel més brillant.

## Característiques

R de la Popa és una hipergegant groga de tipus espectral F9Ia o G2Ia amb una temperatura efectiva de 5890 K. Wezen (δ Canis Majoris) i Sadr (γ Cygni) són dos brillants exemples de supergegants d'aquesta classe. De gran grandària, el radi de R Puppis és 400 vegades més gran que el del Sol i la seva lluminositat és 54.000 vegades superior a la lluminositat solar. Perd massa en forma de pols a raó de 2 × 10$^{-10}$ masses solars per any.
La variabilitat de R de la Popa va ser descoberta per Benjamin Apthorp Gould en 1879. Està catalogada com una variable semiregular SRD —igual que SX Herculis— amb una variació de lluentor entre magnitud +6,50 i +6,71, no existint cap període conegut.

## Vegeu també

* Llista d'estrelles variables

## Referències

* 1 2 «The Perkins catalog of revised MK types for the cooler stars» (en anglès). The Astrophysical Journal Supplement Series, 01-10-1989, pàg. 245–266. DOI: 10.1086/191373.
* 1 2 3 Anthony G. A. Brown «Gaia Data Release 2. Summary of the contents and survey properties» (en anglès). Astronomy and Astrophysics, 25-04-2018, pàg. 1–1. DOI: 10.1051/0004-6361/201833051.
* ↑ Armando Arellano Ferro «Colour excesses and absolute magnitudes for non-Cepheid F-G supergiants from uvby-beta photometry» (en anglès). Astronomy and Astrophysics, 1990, pàg. 205–213.
* ↑ Afirmat a: Catalogue of Stellar Photometry in Johnson's 11-color system. Llengua del terme, de l'obra o del nom: anglès. Data de publicació: 2002.
* 1 2 3 4 5 6 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Spectroscopic studies of Cepheids (S Cru, AP Pup, AX Cir, S TrA, T Cru, R Mus, S Mus, U Car) and semiregular bright supergiants (V382 Car, HD 75276, R Pup) in the southern hemisphere» (en anglès). Astronomy Letters, 7, 01-07-2011, pàg. 499–507. DOI: 10.1134/S1063773711070061.
* 1 2 3 R Pup - Pulsating Variable Star (SIMBAD)
* 1 2 Josselin, E.; Blommaert, J. A. D. L.; Groenewegen, M. A. T.; Omont, A.; Li, F. L. «Observational investigation of mass loss of M supergiants». SAO/NASA ADS Astronomy Abstract Service. pp. 225-232.
* 1 2 R Puppis Arxivat 2016-03-04 a Wayback Machine. (The Bright Star Catalogue)
* ↑ Bravo Alfaro, H.; Arellano Ferro, A.; Schuster, W. J. «Temperatures for A0-K0 Supergiants from 13-Color Photometry». SAO/NASA ADS Astronomy Abstract Service. pp. 958-968.
* ↑ R Puppis (Catalogue of Stellar Diameters, CADARS) (Pasinetti-Fracassini+ 2001)
* ↑ R Puppis (General Catalogue of Variable Stars)
# Ramgarh (Bhopal)

Ramgarh fou un estat tributari protegit del tipus thakurat garantit a l'agència de Bhopal a l'Índia central. L'estat era petit i no tenia cap poble, només llogarets. El thakur residia a Ramgarh. La població estava per sota els 500 habitants i la superfície per sota dels 3 km². El sobirà portava el títol de rao i era un rajput chauhan; rebia subsidis d'Holkar d'Indore (100 lliures) de Sindhia de Gwalior (681 lliures), de Dewas (10 lliures) i de Bhopal (70 lliures), en total 861 lliures que compensaven certs drets sobre terres.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Ramon Par i Tusquets

Ramon Par i Tusquets (Barcelona, 2 d'abril de 1885 - ibídem, 2 de juliol de 1967) va ser un industrial català.

## Biografia

Ramon Par va néixer al carrer de la Canuda de Barcelona, fill de l'advocat Ildefons Par i Pérez i de Dolors Tusquets i Maignon, ambdós de Barcelona, i nebot del pintor Ramon Tusquets i Maignon. Era germà de l'erudit Alfons Par i Tusquets. Es casà amb Josefina Heras i Sicars (1892-1971). El jesuïta historiador Enric Heras i Sicars, conegut també com a Henry Heras, fou doncs el seu cunyat.
Durant el franquisme fou tinent d'alcalde de l'àrea d'hisenda de l'ajuntament de Barcelona i president del Metro Transversal. Des d'aquest càrrec va impulsar la reforma dels aranzels de duanes i va adquirir un reactor experimental d'energia nuclear a l'edifici de l'Escola Tècnica Superior d'Enginyers Industrials de Barcelona. També tou president de la Cambra Oficial d'Indústria de Barcelona de 1954 a 1964. En deixar el càrrec fou nomenat president honorari de la Cambra. Posteriorment va presidir el comitè executiu de la Fira de Mostres de Barcelona. Li fou concedida la Gran Creu de l'Orde del Mèrit Civil.

## Referències

* ↑ Registre de Naixements de l'Ajuntament de Barcelona, any 1885, número de registre 1856.
* ↑ Ramon Par Tusquets a geneanet.org
* ↑ «Necrológicas - Josefina Heras Sicars». La Vanguardia, 15-05-1971, pàg. 34.
* ↑ Ramon Par Tusquets a geni.com
* ↑ Fallecimiento de Don Ramón Par Busquets, ABC, 4 de juliol de 1967
* ↑ Ramon Par Tusquets Arxivat 2018-12-11 a Wayback Machine. a casallotja.com
* ↑ Día de Finlandia, 9 de juny de 1964

## Enllaços externs

* Documentació de Ramon Par i Tusquets a la Biblioteca de Catalunya.
# Ramon Pallicé i Torrell

Ramon Pallicé i Torrell (Reus, 1928), és un escriptor en català.
És llicenciat en Dret per la Universitat de Barcelona i tècnic en relacions públiques per l'Escola Superior de Relacions Públiques. És autor de poemes i narracions, en gran part inèdites i ha col·laborat en diverses revistes amb articles i crítica de cinema, i ha treballat de guionista de pel·lícules. El 1979 va quedar quart-finalista al premi Sant Jordi amb l'obra que va publicar el 1982, Cap de brot, relat ambientat en el Reus de la Guerra Gran i l'actuació del Carrasclet i el 2004 va publicar una altra obra, Els persistents, ambientada a finals del segle xviii i una mena de continuació de l'anterior.
Ramon Pallicé es dedica a la seva activitat professional al seu despatx de la Plaça de Prim de Reus i continua escrivint contes i una nova novel·la al seu mas prop de Reus.

## Obres

* Cap de Brot. Barcelona: Laia, 1982 amb una reimpressió a Reus: Pragma, 2006.
* Els Persistents. Tarragona: Arola, 2004.

## Referències

* 1 2 Olesti Trilles, Josep. Diccionari biogràfic de reusencs. Reus: l'Ajuntament, 1992, p. 508.
* ↑ Sunyer, Magí «Els persistens, de Ramon Pallicé». revista del Centre de Lectura de Reus, n.10, 2005, p.30-32 [Consulta: 17 juliol 2011].

## Enllaços externs

* Ramon Pallicé. Arola editors
# Rasa de la Font de Pujantell

La Rasa de la Font de Pujantell és un torrent afluent per l'esquerra de la Rasa de Cària que neix al vessant de ponent del Serrat de Sant Iscle i que realitza tot el seu recorregut pel terme municipal de Castellar de la Ribera.

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Castellar de la Ribera, està constituïda per 11 cursos fluvials la longitud total dels quals suma 4.918 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix són 41° 57′ 53.93″ N, 1° 26′ 4.771″ E﻿ / ﻿41.9649806°N,1.43465861°E﻿ / 41.9649806; 1.43465861
# Josep Ferrer

Josep Ferrer és el nom dels següents personatges:
* Josep Ferrer, conegut com a Fra Josep de la Concepció (Valls, 1626 – Nules, 12 de febrer de 1690), arquitecte
* Josep Ferrer i Beltran (Mequinensa, 1745 - Oviedo, 16 de gener del 1815), organista i compositor
* Josep Ferrer i Bujons (Rubió, 1959), escriptor i poeta
* Josep Ferrer i Costa (Calella, 1965), filòleg i escriptor
* Josep Ferrer i Esteve (Girona, 13 de març del 1835 - Barcelona, 7 de març del 1916), instrumentista i compositor de música per a guitarra català
* Josep Ferrer Esteve (beat) (Algemesí, 17 de febrer del 1904-Llombai, 9 de desembre del 1936) sacerdot assassinat durant la guerra civil, beatificat l'1 d'octubre del 1995 (festa el 25 de juliol)
* Josep Ferrer i Sala (Sant Sadurní d'Anoia 1925), empresari del sector del vi català
* Josep Ferrer-Bonsoms i Bonsoms (l'Arboç, 1920 - Pamplona, 2001), empresari català, director del Banc de Sabadell.
* Josep Ferrer i Torralbas (1848-1919), sitgetà que s'establí a Cuba i fou propietari de la Casa Josep Ferrer i Torralbas de Sitges
* Josep Ferrer i Vidal (Vilanova i la Geltrú,1848-Barcelona,1893), empresari, economista i polític català. Va ser president de l'Ateneu Barcelonès
* Josep Ferrer i Ferrer (Barcelona, 1941) és filòleg, escriptor i activista polític independentista català. Fou fundador i ideòleg del Partit Socialista d'Alliberament Nacional.
* Josep Ferrer i Mascort (Palafrugell, 1875-1918) fou prosista, periodista i jutge.

## Referències

* ↑ «Blessed Martyr Jose Ferrer».(anglès)
* ↑ «Den katolske kirke — 13 salige martyrer fra piaristordenen ( -1936)».(noruec)
# Fèlix Millet

«Fèlix Millet» té aquests significats:
* Félix Millet és una marca històrica francesa de motocicletes.
* Fèlix Millet i Maristany (1903-1967), fou un financer, mecenes i promotor cultural català, fundador d'Òmnium Cultural.
* Fèlix Millet i Tusell (1935-2023), empresari, president de la Fundació Orfeó Català-Palau de la Música Catalana (1990-2009), fill de Fèlix Millet i Maristany.
# Cantó de Varades

El cantó de Varades (bretó Kanton Gwared) és una divisió administrativa francesa situat al departament de Loira Atlàntic a la regió de Loira Atlàntic, però que històricament ha format part de Bretanya.

## Composició

El cantó aplega 6 comunes:
| Nom francès | Nom bretó | Població | km² | Codi Postal | Codi INSEE |
| Belligné | Belenieg | 1451 | 32.80 | 44370 | 44011 |
| La Chapelle-Saint-Sauveur | Chapel-ar-Salver | 627 | 18,70 | 44370 | 44034 |
| La Rouxière | Kerrouz | 876 | 20,96 | 44370 | 44147 |
| Le Fresne-sur-Loire | Runonn | 700 | 6,29 | 49123 | 44060 |
| Montrelais | Mousterlez | 663 | 13,73 | 44370 | 44104 |
| Varades | Gwared | 3.190 | 45,82 | 44370 | 44213 |
| Kanton | Gwared | 7.507 | 138,30 | - | 4445 |

## Història

Llista dels consellers generals successius :
| Data d'elecció | Identitat | Partit | Qualitat |
| 1996- | Claude Bricaud | PS | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# PPN

PPN té els següents significats:
* Partit Popular de Navarra, partit polític de Navarra, delegació del Partit Popular (Espanya)
* Partit Progressista Nacional, partit polític històric de Xile
* Nació Pomo Pinoleville (del seu nom en anglès Pinoleville Pomo Nation), tribu reconeguda federalment d'amerindis pomo de Califòrnia
* Nebulosa protoplanetària (del seu nom en anglès Protoplanetary Nebula), objecte astronòmic corresponent a un episodi curt de l'evolució estel·lar
* Neolític preceràmic (del seu nom en anglès Pre-Pottery Neolithic), període del neolític que es desenvolupà al Creixent Fèrtil
# Estadi Nacional de Tanzània

L'Estadi Nacional de Tanzània, també anomenat Estadi Benjamin Mkapa, és un estadi esportiu de la ciutat de Dar es Salaam, a Tanzània.
Va ser inaugurat l'any 2007 i substituí l'antic Estadi Uhuru.
Té una capacitat per a 60.000 espectadors i és la seu de la selecció de futbol de Tanzània i dels clubs Simba SC i Young Africans FC.

## Referències

* ↑ «Magufuli renames National stadium after Benjamin Mkapa». The Citizen, July 28, 2020.
* ↑ «Informació i Foto». stadiumguide.com. [Consulta: 1r febrer 2022].
* ↑ Muga, Emmanuel. «Tanzania's new stadium ready». BBC Sport, 18-07-2007. [Consulta: 26 gener 2015].
* ↑ Muga, Emmanuel. «Stadium backing for Tanzania». BBC Sport, 06-06-2004. [Consulta: 26 gener 2015].
* ↑ Muga, Emmanuel. «Tanzania build for the future». BBC News, 12-03-2003. [Consulta: 26 gener 2015].
* ↑ «Stadiums in Tanzania». stadiumdb.com. [Consulta: 27 gener 2022].
* ↑ «Tanzania football's domestic revival». , 27-10-2008.